
Nr.35306/20.03.2026
REFERAT DE APROBARE 
privind modificarea statului de funcții al Aparatului de specialitate al Primarului municipiului Alba Iulia, începând cu 1 aprilie 2026

I. Expunere de motive
Proiectul de act administrativ inițiat vizează modificarea statului de funcții al Aparatului de specialitate al Primarului municipiului Alba Iulia, începând cu 1 aprilie 2026, ca urmare a promovării examenului de promovare în grad profesional imediat superior pentru funcționarii publici și ca urmare a volumului mare de muncă în cadrul Serviciului administrare piețe, târguri și  gestionarea câinilor  fără  stăpân -Direcția întreținere și administrare domeniul public.
II. Descrierea situaţiei actuale 
Având în vedere:
Referatul de specialitate nr. 16542/12.02.2026 al Compartimentului resurse umane din Serviciul resurse umane-administrativ aflat în Aparatul de specialitate al Primarului municipiului Alba Iulia, prin care s-a propus organizarea examenului de promovare în grad profesional imediat superior, pentru 4 funcționari publici din Aparatul de specialitate al Primarului municipiului Alba Iulia, care îndeplinesc condițiile de participare la examenul de promovare în grad profesional, conform prevederilor art. 478 alin. (1) şi alin. (2) şi art. 479 din OUG nr. 57/2019 din 3 iulie 2019 privind Codul administrativ, cu modificările şi completările ulterioare;
Referatul de specialitate nr.29809/11.03.2026, al domnului Bereș Vasile, având funcția publică de conducere de șef serviciu în cadrul Serviciului administrare piețe, târguri și  gestionarea câinilor  fără  stăpân -Direcția întreținere și administrare domeniul public și privat aflată în Aparatul de specialitate al Primarului municipiului Alba Iulia.
Văzând:
Raportul final nr.35293/20.03.2026 al examenului de promovare în grad profesional superior, a unui număr de 4 funcționari publici care au fost declarați admiși în urma susținerii examenului de promovare în grad profesional imediat superior celui deținut, astfel posturile ocupate se transformă în funcții publice de execuție în gradul  profesional superior din care au promovat.
III. Baza legală
Art. 129 alin. (2) lit. „a”, alin. (3) lit. „c”,  art. 409, art. 476 alin. (2) lit."a”, art. 477 alin. (1), art. 478 alin. (1), alin. (2) şi alin. (3) şi art. 479 alin. (1) lit.”a”,lit.”c” şi lit.”d” din OUG nr. 57/2019 din 3 iulie 2019  privind Codul administrativ; 

Art. 31 alin. (2), alin. (4) - (6) şi alin. (8) din Legea–cadru nr. 153/28.06.2017, privind salarizarea personalului plătit din fonduri publice, cu modificările şi completările ulterioare;
           Ordinul nr. 4043/16.03.2026 privind comunicarea numărului maxim de posturi pentru anul 2026 la nivelul Municipiului Alba Iulia conform OUG nr.7/2026, emis de Instituția Prefectului județului Alba; 


Hotărârea Consiliului Local nr. 89/2025 privind aprobarea bugetului general de venituri şi cheltuieli pe anul 2025, cu modificările și completările ulterioare;

Prezentul proiect de hotărâre propus spre aprobare Consiliului Local al municipiului Alba Iulia  propune modificarea și aprobarea statului de funcții al Aparatului de specialitate a Primarului municipiului Alba Iulia, conform anexei, care face parte integrantă din proiectul de hotărâre, începând cu 1 aprilie 2026.

Față de cele prezentate am inițiat prezentul  proiect de hotărâre.
Primar,





       PLEȘA GABRIEL-CODRU         

